Zŏbrze: zastawiōny ginekolog podyjzdrzany ô gwołt
Zŏbrscy policyjōny w ciōngu śledztwa kludzōnego pod kōmyndōm Prokuratury Rejōnowyj w Zŏbrzu zastawiyli ginekologa. Chop je podyjzdrzany ô zgwołcynie, a tyż dokludzynie 4 pacjyntek do poddaniŏ sie inkszym czynnościōm seksualnym. Podyjzdrzany ôstoł ôbjynty m.in. policyjnym dozorym i zakazym wykōnowaniŏ fachu. Medykowi grozi kŏra do 12 lŏt wiynziyniŏ. Śledczy apelujōm do kobiyt, co mogły być pokrziwdzone ôd zastawiōnego ginekologa, ô zgłŏszanie sie na policyjõ abo do prokuratury
Z policyjnych ôbsztalowań wynikŏ, iże do przestympstw miało dojść w prywatnym gabinecie dŏchtōrskim w latach 2016-2018. Medyk bōł zastawiōny, jak wyjyżdżoł z dōmu do kancylaryje. Zŏbrscy kryminalni w czasie kludzōnych czynności ôbejzdrzeli miyjsce. Śledczy zabezpieczyli m.in. dokumyntacyjõ medycznõ i laptopy. Podyjzdrzany niy prziznoł sie do przewiny. Na czas postympowaniŏ chop dostoł policyjny dozōr. Pōnadto zastosowano było mu zakŏz wykōnowaniŏ fachu medyka ginekologa, zakŏz zbliżaniŏ sie i kōntaktowaniŏ z pokrziwdzōnymi jak tyż porynczynie majōntkowe. Na kōnto prziszłych kŏr i zadośćuczyniyniŏ dlŏ pokrziwdzōnych zabezpieczōno było 2 auta i pijōndze. Łōncznŏ cyna zabezpieczōnego statku wynosi 90 tys. zł. Medykowi grozi kŏra do 12 lŏt wiynziyniŏ.
Śledczy apelujōm do kobiyt, co mogły być pokrziwdzōne ôd podyjzdrzanego ginekologa, ô zgłŏszanie sie do zŏbrskij kōmyndy policyje abo do prokuratury.
Zdrzōdło: KMP Zŏbrze
szl_Latn szl_Latn szl_Latn szl_Latn szl_Latn